HU
C 235/44
Az Európai Unió Hivatalos Lapja
2023.7.3.
Jogalapok és fontosabb érvek Keresete alátámasztása érdekében a felperes négy jogalapra hivatkozik. 1.
Az első jogalap a 2020. december 16-i (EU, Euratom) 2020/2092 európai parlamenti és tanácsi rendeletnek (a feltételrendszerről szóló rendelet), (2) a megfelelő indokolás kötelezettségének, az arányosság elvének, az Európai Unió Alapjogi Chartája 16. cikkének, valamint a 2018.
július 18-i (EU, Euratom) 2018/1046 európai parlamenti és tanácsi rendeletnek (3) a megsértésére vonatkozik. — A felperes szerint a Bizottság és a Tanács i. nem bizonyította, hogy a jogsértés releváns az uniós költségvetéssel való hatékony és eredményes pénzgazdálkodás vagy az Unió pénzügyi érdekeinek védelme szempontjából, és nem bizonyította a jogsértés és az uniós költségvetéssel való hatékony és eredményes pénzgazdálkodás vagy az Unió pénzügyi érdekei védelmének súlyos kockázata közötti tényleges kapcsolatot; ii. nem bizonyította az intézkedés arányosságát a feltételrendszerről szóló rendelet 5. cikke (3) bekezdésének megfelelően.
A felperes szerint továbbá a Bizottság és a Tanács mérlegelési hibát követett el, megsértette a feltételrendszerről szóló rendeletet, és e tekintetben megsértette a megfelelő indokolásra vonatkozó kötelezettséget. 2.
A második jogalap az ártatlanság vélelme, az egyenlő bánásmód és a hátrányos megkülönböztetés tilalma elvének megsértésére vonatkozik. 3.
A harmadik jogalap a torzításmentes piacon történő működéshez való jog (az Európai Unió Alapjogi Chartája 16. cikkének az EUMSZ 101–108.
cikkel együttes olvasata) megsértésére vonatkozik. 4.
A negyedik jogalap a jogbiztonsághoz való jog, a jogos bizalom és lényeges eljárási követelmények megsértésére vonatkozik.
Az első, a második és a negyedik jogalapjával összefüggésben a felperes jogellenességi kifogást emel a feltételrendszerről szóló rendelettel szemben annyiban, amennyiben e rendelet kizárja a vitatott határozat hatálya alóli egyedi mentesítéseket.
(1) (2) (3)
Az uniós költségvetésnek a jogállamisági elvek magyarországi megsértésével szembeni védelmét szolgáló intézkedésekről szóló, 2022. december 15-i (EU) 2022/2506 tanácsi végrehajtási határozat (HL 2022.
L 325., 94. o.).
Az uniós költségvetés védelmét szolgáló általános feltételrendszerről szóló, 2020. december 16 i (EU, Euratom) 2020/2092 európai parlamenti és tanácsi rendelet (HL 2020.
L 433 I., 1. o.; helyesbítés: HL 2021.
L 137., 22. o.; HL 2021.
L 373., 94. o.).
Az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet (HL 2018.
L 193., 1. o.).
2023.
április 17-én benyújtott kereset – Domingo Alonso Group contra EUIPO – Ald Automotive és Salvador Caetano Auto (my CARFLIX) (T-200/23. sz. ügy) (2023/C 235/58) A keresetlevél nyelve: spanyol Felek Felperes: Domingo Alonso Group, SL (Las Palmas de Gran Canaria, Spanyolország) (képviselő: J. García Domínguez ügyvéd) Alperes: az Európai Unió Szellemi Tulajdoni Hivatala (EUIPO) A többi fél a fellebbezési tanács előtti eljárásban: Ald Automotive, SA (Majadahonda, Spanyolország), Salvador Caetano Auto (SGPS), SA (Vila Nova de Gaia, Portugália)
Az EUIPO előtti eljárás adatai A vitatott védjegy jogosultjai: a felperes Domingo Alonso Group, SL és a fellebbezési tanács előtti eljárásban részt vevő másik fél Salvador Caetano Auto (SGPS), SA A vitatott védjegy: my CARFLIX európai uniós ábrás védjegy – 18 124 505. sz. európai uniós védjegy